
Jfe: 

Dragi čitatelju/čitateljice, 

pred Vama je publikacija kojoj je cilj prikazati Vam rad Ekološkog 
društva Pan-Karlovac u protekloj, 2009. godini. 
Provedeno je mnoštvo aktivnosti i uspostavljena partnerstva, a 
sve to uz podršku članova Eko Pana, korisnika i donatora. 

Hvala Vam na podršci. 

O ekološkom društvu pan-karlovac 



Osnovni podaci 

EKOLOŠKO DRUŠTVO PAN - KARLOVAC 
STRUGA 1 , 47000 KARLOVAC 



ŽIRO RAČUN 

Karlovačka banka d.d. 
2400008-1107214313 

MATIČNI BROJ 

1660675 

TELEFON/TELEFAX 

047614063 

MOBITEL 

095 9083578 



eko_pan@inet.hr, pan_eko@net.hr 




Eko Pan je tijekom godina razvio mnoštvo proizvoda za 
koje možete dati prilog ili donaciju. 



WEB 

www.eko-pan.hr 

ZELENI TELEFON 

062123456 

zeleni-telefon-karlovac@mail.inet.hr 



Ekološko društvo Pan - Karlovac (skraćeno Eko Pan) je nevladino, nestranačko i neprof- 
itno udruženje čija je misija edukacija o ekologiji, zaštiti prirode i okoliša, promicanje 
načela održivog razvoja te organiziranje i sudjelovanje u zaštiti okoliša na području 
Karlovačke Županije. Ekološka sekcija Pan SKUC-a Braća Radić osnovana je 1 998. godine, 
a 22. veljače 2002. godine odlukom članova započinje s radom kao samostalna udruga 
pod nazivom Ekološko društvo Pan - Karlovac. 

Ciljevi: 

edukacija o ekologiji, prirodi i okolišu te promicanje načela održivog razvoja kroz različite 
vidove ekološkog aktivizma. 

Djelatnosti: 

♦ Edukacija o ekologiji, zaštiti prirode i okoliša i održivom razvoju putem radionica, pre- 
davanja, seminara, stručnih savjetovanja, sajmova i tribina te pripravom i tiskanjem 
brošura i publikacija u skladu s posebnim propisima 

♦ Promoviranje zaštite prirode i okoliša te načela održivog razvoja realiziranjem različitih 




O Ekološkom društvu pan-karlovac 

projekata i programa te poticanjem fizičkih i pravnih osoba na racionalniju primjenu 
neobnovljivih izvora energije također putem radionica, predavanja, javnih tribina, 
organizacijom izložbi, kazališnih predstava i performancea, sajmova, prikupljanjem 
dobrovoljnih priloga kao i tiskanjem publikacija odnosno izdavanjem nosača zvuka u 
skladu s pozitivnim pravnim propisima u Republici Hrvatskoj 

♦ Organiziranje i aktivno sudjelovanje u zaštiti prirode i okoliša u Republici Hrvatskoj 

♦ Organiziranje mirnih prosvjeda i javnih okupljanja 

♦ Podnošenju peticija, predstavki, pisama 

♦ Poduzimanju zakonom predviđenih mjera putem nadležnih stručnih službi i tijela 
radi zaštite okoliša i prirode 

♦ Tiskanje i dijeljenje ili prodaja letaka, brošura, biltena, knjiga, bedževa, plakata i drugog 
promidžbenog materijala u svrhu unaprijeđenja rada udruge u skladu s posebnim 
propisima 

♦ Povezivanju i umrežavanju te suradnji s udrugama sličnog ili istog usmjerenja u Re- 
publici Hrvatskoj kao i u svijetu, te suradnji sa tijelima područne i regionalne vlasti te 
državnim institucijama 

♦ Prikupljanje, obrada i distribucija informacija 

♦ Promicanje i poticanje volonterstva 

Članstvo: 

Članom Eko Pana može postati svaka poslovno sposobna fizička i pravna osoba u skla- 
du sa Zakonom o Udrugama i Statutom Eko Pana, ako prihvaća zadatke i ciljeve Udruge. 
Osobe bez poslovne sposobnosti ili s ograničenom poslovnom sposobnošću mogu biti 
članovi Udruge, ali bez prava odlučivanja u tijelima Udruge, odnosno bez prava da budu 
izabrane u neko od tijela Udruge. 
Godišnja članarina iznosi 30,00 kuna 

Tijela Udruge 

♦ Skupština 

♦ Upravni odbor 

♦ Predsjednik 

♦ Tajnik 

Nakon dugogodišnjeg i kontinuiranog rada članova i članica Društva profilirali su se 
sljedeći programi: 

Ekološke radionice za osnovne škole 

Na radionicama se obrađuje 1 2 različitih tema vezanih za ekologiju i zaštitu okoliša. Djeca 
uče kroz istraživanje u prirodi, pokuse, određivanje približne kakvoće vode pomoću 
uzoraka uzetih na rijekama, kompostiranje, izradu predmeta i panoa itd. 

Tribine za srednje škole 

Teme tribina o zaštiti prirode i okoliša određuju sami srednjoškolci putem upitnika. U samo 




moderiranje tribina (pozivanje gostiju, detaljno istraživanje teme, vođenje tribine) uključeni 
su članovi i članice Eko Pana. U uvodnom, teorijskom dijelu učesnike radionice upoznaje se 
s osnovnim pojmovima teme koja se obrađuje, a nakon toga učesnici kroz praktični rad, 
raspoređeni po grupama, osmišljavaju moguče načine rješavanja zadanog problema. 



Stručna praksa ekoloških tehničara Prirodoslovne škole Karlovac 

Kroz servis Zelenog telefona učenici Prirodoslovne škole Karlovac, smjera ekološki 
tehničar uključeni su u rješavanje ekoloških incidenata, upoznati sa ciljevima Servisa te 
radom civilnoga društva. Kroz ovakav rad upoznajemo učenike sa rješavanjem prob- 
lema putem različitih metoda, uglavnom suradnjom sa lokalnim vlastima, uredima i 
servisima. 

Biblio Pan 

Biblioteka sa knjižnom građom i defanzivnima na temu ekologije, zaštite prirode i 
okoliša. 

Zeleni telefon 

Zaprimanje prijava građana o problemima u okolišu na području Karlovačke i Ličko- 
senjske županije i jačanje njihove svijesti o ulogama u zaštiti okoliša. U projekt smo se 
uključili 1999. i time postali punopravna partner udruga u Mreži Zelenih telefona. Kao 
i svaka od deset udruga partnera u ovoj Mreži svakodnevnim dežurstvima zaprimimo 
pozive građana o prijavama problema u okolišu te ih raznim metodama pokušavamo 
riješiti. Projekt je kroz Mrežu financijski podržan već godinama. Prilikom osnivanja Mreže 
pomogao je AED, a zatim je financiran od REC-a, MZOPUG-a, Nacionalne zaklade za raz- 
voj civilnog društva. Cilj mu je poticanje građana na aktivno sudjelovanje u zaštiti okoliša 
i pokazao se kao vrlo koristan i poticajan. 

Zeleni kutić 

Stalna kolumna u kojoj se na popularan, esejistički način progovara o aktualnoj proble- 
matici u zaštiti okoliša i prirode. 

Suradnja kroz mreže: 

Udruge članice Mreže Zelenih telefona Hrvatske 

Suradnja sa deset članica kroz istovrsne aktivnosti i na zajedničkim programima veza- 
nim uz servis ZT na nacionalnom nivou 

Udruge članice Zelenog Foruma 

Suradnja na zajedničkim kampanjama usmjerenim na promjene u sadašnjem funk- 
cioniranju zaštite prirode, okoliša i održivog razvoja na nacionalnom nivou 

Udruge članice Zelene mreže Karlovačke županije 

Suradnja na zajedničkim kampanjama usmjerenim na promjene u sadašnjem funk- 
cioniranju zaštite prirode, okoliša i održivog razvoja na regionalnom nivou. 




Zeleni telefon za karlovačku 
i ličko-senjsku županiju 



Zeleni telefon za Karlovačku i ličko-senjsku županiju 




O ZELENOM TELEFONU 

Zeleni telefon je servis kojem je cilj poticanje građana na ak- 
tivnije sudjelovanje u zaštiti okoliša, te nadležnih institucija 
na učinkovitije rješavanje problema u okolišu. Svaki građanin ^aIa(\« t*-"-*T°' 
Hrvatske može prijaviti problem u okolišu, zatražiti pomoć ili 
informaciju na jedinstveni telefonski broj 062 123 456 (cijena lokalnog poziva). Ak- 
tivisti Zelenog telefona direktno se uključuju u rješavanje problema kontaktirajući 
nadležne institucije, prateći postupanje inspekcija i zagovarajući pravo građana na 
sudjelovanje u odlučivanju. 

U program smo se uključili 1999. i time postali punopravna partner udruga u 
Mreži Zelenih telefona. Zeleni telefon Ekološkog društva Pan - Karlovac pokriva 
Karlovačku i Ličko - senjsku županiju. 

Radi lakšeg pregleda broja zaprimljenih poziva po mjesecima te vrste problema 
na koji se pozivi odnose, i obrade i usporedbe podataka uvedena je jedinstve- 
na kategorizacija poziva na servis Zelenog telefona Hrvatske prema sljedećim 
područjima: BUKA, GRADNJA, OTPAD, PROMET, OSTALO, RUDARENJE, ŠUME, 
VODE, ZELENILO, ZRAK, TLO, ZRAČENJA I ŽIVOTINJE. 

ANALIZA ZAPRIMLJENIH PRIJAVA U 2009. GODINI 

Na Zeleni telefon Ekološkog društva Pan - Karlovac tijekom 2009. godine zaprimi- 
li smo ukupno 68 poziva građana. U odnosu na 2008. godinu broj poziva je nešto 
veći što ukazuje da i dalje na godišnjoj razini vlada trend povećavanja za 6%. 

Zeleni telefon 




KOSENJSKU ŽUPANIJU 



Pozivi su učestalo vezani za nepeimjereno odlaganje i zbrinjavanje otpada, ali povećava 
se broj upita o mogućnostima odvojenog odlaganja pojedinih vrsta otpada. 

Daljnjom analizom primjećujemo da se na Zeleni telefon podjednako javljaju pri- 
padnici oba spola. 

Veći dio poziva anonimne je naravi. 





Anonimni 


Ostali 


UKUPNO 


BROJ POZIVA 


42 


26 


68 


% 


61,76 


38,24 


100 



Istaknuli bi da su jednostavniji problemi uspješno riješeni dok oni kompleksniji 
zahtijevaju u pojedinim situacijama nešto duže vremena za rješavanje. 





Riješeni slučajevi 


Otvoreni slučajevi 


UKUPNO 


BROJ POZIVA 


43 


25 


68 


% 


63,24 


36,76 


100 



Prema našim iskustvima u radu na Zelenom telefonu vrijeme rješavanja pojedinih 
slučajeva dugotrajna je, a sve to posljedica je sporosti i tromosti nadležnih službi. 




Mreža Zelenih telefona 




Više od deset godina postoji Mreža Zelenih telefona koju čini jedanaest, oko 
zajedničkog programa Zeleni telefon, neformalno okupljenih udruga za zaštitu 
okoliša. To su Zelena Akcija iz Zagreba, Eko Pan iz Karlovca, Ekološko društvo 
Žmergo iz Opatije, Zelena Istra iz Pule, Sunca iz Splita, ZEO Nobilis iz Čakovca, 
Franjo Koščec iz Varaždina, Zeleni Osijek iz Osijeka, Zeleni San iz Vinkovaca, Eko 
Zadar iz Zadra i Krka - Knin iz Knina. 

Mreža za zaprimanje poziva koristi jedinstveni telefonski broj za područje cijele 
Hrvatske: 062 1 23 456. Na taj način se po cijeni lokalnog poziva iz bilo kojeg dijela 
Hrvatske pozivi preusmjeravaju na najbližu udrugu. Međusobnim dogovorom 
svaka udruga pokriva županiju u kojoj ima sjedište, a neke od udruga i susjedne 
županije. Novosti, analize prijava i ostale informacije Mreža redovito objavljuje na 
www.zeleni-telefon.org 

I nakon završetka partnerskog projekta sa Srbijom i BIH pod nazivom Širenje 
Mreže Zelenih telefona, obuka novih aktivista kod Pokreta Gorana ne staje. 
Za njih su 20. - 22. 1 1. organizirali dvodnevnu radionicu u Novom Sadu, u pros- 
torijama Društva. 




Mreža Zelenih telefona 

Prvi dan su stariji aktivisti na Zelenom telefonu sudionicima radionice predstavili 
priručnik za rad na Zelenom telefonu i održali predavanja: Uloga civilnog sektora i 
aktivizam, Komunikacija i timski rad i Suradnja sa medijima. 
Drugog radnog dana predavanja i radionice vodila je Valentina Mesarić, članica 
Eko Pan-a. U prvom dijelu održana su predavanja: Nastanak i razvoj Zelenog 
telefona, Ciljevi, principi i nužni alati za početak rada te Koraci u rješavanju prob- 
lema sve popraćeno primjerima iz prakse. Drugi dio posvetili smo radu u malim 
grupama. Svaka grupa je za zadatak morala osmisliti rješavanje po dva zaprim- 
ljena poziva na Zeleni telefon, temeljena na stvarnim pozivima, te prezentirati po- 
duzete korake. Problemi koji su se pojavili prilikom rješavanja problema zajednički 
su raspravljeni nakon svake od prezentacija. 

Kako do dovršetka ove publikacije nisu analizirani podaci o zaprimljenim pozivi- 
ma tijekom 2009. na Mrežu Zelenih telefona donosimo Vam pregled prijava za 
prvo polugodište 2009. 

ANALIZA ZAPRIMLJENIH PRIJAVA NA MREŽU ZELENIH TELEFONA U PRVOM 
POLUGODIŠTU 2009. GODINE 

ZELENI SAN 

Jedanaest udruga koje čine Mrežu Zelenih telefona Hrvatske u prvom polugodištu 
2009. godine ukupno je zaprimilo 1437 prijava. 



UDIO POZIVA PO UDRUGAMA 

2MERGO 



ZELENI OSIJEK EKOPAN 



EKO ZADAR 



ZELENA AKCIJA 




KOŠČEC 



I dalje najveći broj prijava 
stiže na Zeleni telefon Ze- 
lene akcije koji pokriva Grad 
Zagreb, Zagrebačku, Bjel- 
ovarsko-bilogorsku i Sisačko- 
moslavačku županiju. 



UDIO POZIVA PREMA KATEGORIJAMA 

I dalje se najveći broj poziva 
od ukupnog broja odnosi 
na kategoriju otpad. Unutar 
te kategorije zaprimljeno je 
497 prijava što čini 34,59% 
od ukupnog broja prijava. 
Od ostalih kategorija ističu 
se zelenilo, gradnja i zrak, te 
njihov udio iznosi 25,95% od 
ukupnog broja zaprimljenih 
poziva. 



Obzirom na ulogu Zelenog telefona prilikom rješavanja prijavljenih problema 
najveći dio rješavali su članovi udruga samostalno, bez direktne suradnje s pozi- 
vateljima (43% poziva). Prilikom rješavanja ostalih problema Zeleni telefoni su 
imali ulogu savjetovanja i pružanja informacija u udjelu od 34% poziva te posre- 
dovanja u rješavanju zaprimljenih slučajeva u udjelu od 23% poziva. 

Od ukupnog broja zaprimljenih poziva na Zelene telefone njih 67%. 

Gledajući prema zastupljenosti spola koji poziva Zeleni telefon, zastupljenost 

žena je 53%, a muškaraca 47%. 

Postotak anonimnih prijava (41,04%) iako visok, ipak je nešto niži u usporedbi s 
prošlogodišnjom statistikom. Najniži udio anonimnih prijava imaju udruge Nobi- 
lis iz Čakovca i Eko Zadar iz Zadra sa samo 10% takvih prijava, dok je vinkovački 
Zeleni San imao čak 98% anonimnih prijava. 

Stručna praksa na Zelenom telefonu 




STRUČNOJ PRAKSI NA ZELENOM TELEFONU 

Stručna praksa naZelenom telefonu jedinstveni je program rada sa srednjoškolcima 
usmjerenja ekološki tehničar, koju Eko Pan provodi pet godina zaredom u suradnji 
s Prirodoslovnom školom u Karlovcu. 

Prvim dvjema generacijama učenika praksu su organizirali i vodili članovi Eko 
Pana na volonterskoj osnovi, a tijekom 2008. i 2009. godine provedbu programa 
financijski je podržala Nacionalna zaklada za razvoj civilnoga društva. 
Cilj projekta Zelenog telefona jest i povećanje sudjelovanja građana u rješavanju 
problema vezanih uz zaštitu okoliša te demokratizaciji i jačanju civilnog društva. 
Kroz Stručnu praksu na Zelenom telefonu osnovni cilj nam je upoznavanje ko- 
risnika s funkcioniranjem sustava zaštite okoliša i prirode u Gradu i Županiji te 
angažiranje srednjoškolaca u rad civilnog društva. U svrhu ostvarivanja pro- 
gramskih ciljeva učenici sudjeluju u nizu aktivnosti: predavanja i praktični rad, te 
stvaranje i održavanje Eko patrole i Malih akcija. 

Mjesto provedbe projekta je Karlovac, a očekivani rezultati: povećana educiranost 

1 povećan interes učenika o problematici zagađenja okoliša i prirode. 

Iskustvo višegodišnjeg rada s ekološkim tehničarima kroz projekt Stručne 
prakse na Zelenom telefonu ukazalo nam je da mladi nemaju razvijeni senzibil- 
itet za probleme u okolišu. Osim toga, mladima nedostaje pozitivne inicijative 
i praktičnih znanja za rješavanje problema u okolišu. Sa druge strane, među 
mladima vlada mišljenje kako sami kao pojedinci ili u nekoj grupi nemaju previše 
mogućnosti utjecati na eventualne promjene u društvu. Kroz Praksu i njihovim 
direktnim uključivanjem u rad subjekata civilnog društva želimo im ukazati na 
razne mogućnosti aktivnog sudjelovanja i doprinošenju pozitivnim promjenama 
u društvu. Putem višegodišnjeg rada na projektu članovima Eko Pan-a postali su i 
neki od učenika koji su pohađali Praksu što smatramo doprinosu razvoju civilnog 
društva kao i povećanje opće razine svijesti o problemima u okolišu kod većine 
učenika koji prođu kroz program Prakse. 

NARATIVNI IZVJEŠTAJ O STRUČNOJ PRAKSI EKOLOŠKIH TEHNIČARA u razdo- 
blju 1.1. - 31.12.2009. 

U 2009.godini program Stručne prakse na Zelenom telefonu pohađala je gener- 
acija ekoloških tehničara koja ga je započela u rujnu 2008.i nastavila tijekom 2009. 
godine. 

Praksu je pohađalo dvadeset i troje učenika: Iva Barić, Zvonimir Ciban, Novak 
Dejanović, Ivan Fabijanić, Rebeka Fric, Valentina Glivar, Melani Hrastovčak, Ana 
Hrestak, Martina Krnežić, Petra Krnežić, Martina Matić, Sofija Malić, Valentina Pali- 
sak, Domagoj Pavlačić, Danijel Pavlović, Barbara Perušić, Roman Rašić, Miroslav 
Repac, Davor Ribarić, MajaTuček, Iva Turkalj i Matej Vidaković. 

Provedene aktivnosti u 2009. godini 

♦ Održana 2 okrugla stol s nadležnim službama 

U sklopu programa Stručne prakse na organizirali smo dva okrugla stola o ulozi 

državnih službi u zaštiti prirode i okoliša. Kao predavače ugostili smo gospođu 
Janeković i gospođu Grbinić, djelatnice Ministarstva zaštite okoliša, prostornog 
uređenja i graditeljstva, PJ u Karlovcu za područje Karlovačke županije. Tijekom ra- 
dionice učenicima je predstavljena uloga građevinske i inspekcije zaštite okoliša te 
njihov način rada. Učenici su imali priliku postaviti pitanja vezana uz njihov rad na 
Zelenom telefonu, ali i sagledati problematiku zaštite okoliša na regionalnom nivou 
kroz praktične primjere. Okrugli stol ima edukativnu i informativnu funkciju 




Predavanje gđe. Janeković 

♦ 34 provedenih Eko patrola 

Nakon teorijskog dijela učenici su podijeljeni u četiri manje grupe pod radnim 
imenima: Tuljani, Zeleni prgavci, Beach boys i Gaza. U grupama praktikanti su na 
biciklima obilazeći gradske četvrti naučili prepoznati probleme u okolišu i iz njih 




Grupa: Tuljani 
Datum: 14.5.2009. godine. 
Područje obilaska: Donja Gaza 
Rezultati obilaska: Rješavanje slučaja otpada u prognaničkom naselju. Uočene su nove i 
velike količine raznog otpada (kučanski aparati, bijela tehnika, namještaj, ostaci lampiona, 
građevinski otpad) 




Grupa: Gaza 
Datum: 20.1 0.2009. 
Područje obilaska: Nasip Kupa (Gaza) - Korana (Konjički klub) 
Rezultati obilaska: Obilaskom su osmišljeni moguči elementi buduče šetnice na nasipu. 



razviti i rješavati slučajeve. Tijekom školske godine 2008./2009. provedene su pod 
vodstvom Azre Gorić i Branke Matulić 22 Eko patrole, a tijekom prvog polugodišta 
2009./2010.još12. 

♦ Rješavanje zaprimljenih slučajeva na Zelenom telefonu 




Rečica, izgradnja repetitoraza mobilne 
telefone 

Nakon održanih Eko patrola učenici 
su uz otvaranje i rješavanje slučajeva 
istodobno usvajali znanje o načinima 
komuniciranja s nadležnim službama 
pri rješavanju zaprimljenih poziva na 
Zeleni telefon. Praktikanti su radili i na 
slučajevima koji su več zaprimljeni na 
Zeleni telefon. Pri rješavanju koristili 
su računala i tražili zakonske odredbe 
koje odnose na probleme koje su oni 
nastojali riješiti .Upoznali smo ih s postupkom pisanja službenih dopisa i što svaki 
dopis mora sadržavati. Praktikanti su vježbali pisanje i slanje dopisa na izmišljenim 
i stvarnim slučajevima, izlazili na teren provjeriti prijavu i fotodokumentirati. 

♦ Provedene Male akcije 




Donje Stative, divlje odlagalište 




Grupa: Tuljani 
Uočeni problem: veliki broj prijava divljih 
odlagališta 

Mala akcija: Čišćenje divljeg odlagališta u Kozjači 

Aktivnosti: terenski izvid i odabir lokacije za 
čišćenje, planiranje akcije i nabavka potrebnog 
materijala, obavještavanje javnosti i medija, 
čišćenje odlagališta. 



Grupa: Beach boys 
Uočeni problem: niska energetska efikasnost Prirodo- 
slovne škole 

Mala akcija: Izrada naljepnica za štednju vode i struje i 
zamjena klasičnih žarulja štednim žaruljama 
Aktivnosti: osmišljavanje, dizajn i tisak naljepnica, 
nabavka potrebnog materijala, zamjena žarulja i 
lijepljenje naljepnica po školskim prostorijama. 






Grupa: Gaza 
Uočeni problem: često paljenje otpada na 

otvorenom 
Mala akcija: Izrada letka Opasnosti paljenja 
otpada 



Grupa: Zeleni prgava 
Uočeni problem:visoki postotak pozivao 
mogućnostima odlaganja pojedinih vrsta 
otpada 

Mala akcija: Izrada letka Gdje se koje smeće meće! 



Aktivnosti: terenski izvid i odabir lokacije za Aktivnosti: prikupljanje podataka o sakupljačima 
čišćenje, planiranje akcije i nabavka potrebnog pojedinih vrsta otpada u Gradu Karlovcu, 
materijala, obavještavanje javnosti i medija, osmišljavanje i dizajn letka, distribucija letaka 



Nakon što su provedeni svi planirani elementi programa učenici su imali zadatak 
da prema uočenim, najčeščim prijavama na Zeleni telefon osmisle Malu akciju s 
ciljem rješavanja konkretnog problema ili pak poticanja sudjelovanja građana u 
rješavanje istih (poput mini kampanja, inicijativa, konkretnih akcija kao primjerice 
akcija čišćenja divljih odlagališta, javnih anketa i si.) 

Aktivnost je provedena kroz četiri radne grupe. Svaka grupa je pod mentorstvom 
članova Eko Pana osmislila i provela jednu Malu akciju. Takav način rješavanja 
problema dao im je mogućnost provoditi pozitivne promjene u društvu i uka- 
zao na mogućnosti i načine njihovog aktivnog sudjelovanja kroz zagovaranje i 
sudioničku demokraciju. 

♦ Izraela plakata 

Učenici su osmislili i izradili plakat kojim su ostalim učenicima iz škole predstavili 
svoj rad kroz Praksu, aktivnosti i iskustva. 

♦ Provedena provjera naučenoga i evaluacija Prakse 

Teoretski dio i rješavanje slučajeva zaključeno je provjerom stečenih znanja 
učenika i pregledom dnevnika prakse, te je zaključeno da su dnevnici uredno 
vođeni, a usvojeno znanje zadovoljavajuće. 

Kako je ovo zadnja generacija ekoloških tehničara u Prirodoslovnoj školi Eko Pan 
je u cilju nastavka projekta Stručne prakse dogovorio suradnju sa Šumarskom 
školom o provedbi istog programa s eko grupom škole. Suradnja sa Šumarskom 
školom je pilot projekt i služiti će kao osnova razvijanja programa Stručne prakse 
na ostalim srednjim školama. 



čišćenje odlagališta. 



predstavnicima kućnih savjeta. 




Zeleni kutić 



O KUTIĆU 



Autorica 'Zelenih kutića' je Ivana Francisković, diplomirani dramaturg i 
dugogodišnji član Eko Pana. Voditeljica je projekta Volonterski kamp te surad- 
nica i aktivni sudionik svih projekata i programa Udruge. 
'Zeleni kutić' Eko Pana pokrenut je u prosincu 2005. godine. 
Cilj nam je bio kroz formu eseja, neposredno i jednostavnim jezikom, približiti 
građanima Karlovca zaštitu okoliša i prirode te ih potaknuti, obrađivanjem 
različitih tema, na razmišljanje i zaključivanje. 

Prve godine 'Zeleni kutić'je objavljivan na mjesečnoj bazi u Karlovačkom listu, 
a nakon toga u Karlovačkom tjedniku. Uspostavom web stranica Udruge eseje 
objavljujemo u rubrici Zeleni kutić. 

Koga je doista briga? 

Prošli još jedni izbori. Neki zadovoljni, neki razočarani. Kao i uvijek. Izborna 
kampanja bila je jednaka svim onima prije. Puno govora, puno obećanja, mnogi 
će reći, praznih obećanja. U nekoliko tjedana izborne kampanje predoziraju nas 
obećanjima. 

Dolaze sa svih strana: iz televizora, radio prijemnika, novina, ispadaju čak i iz 
poštanskih sandučića. Toliko obećanja da se na kraju zapitamo želimo li mi 
stvarno to sve što nam političari obećavaju?! 

Kako bilo, obećanja je puno, ali priznajmo, dobrim dijelom zato što to i 
očekujemo. 

Očekujemo da se drugi pobrinu za nas i naše probleme. Naravno, zašto i ne bi, 
kada su za to plaćeni? Međutim, većinu tih istih plaćenika rijetko ćete susresti u 
šetnji vašim kvartom, ili, još rijeđe će neki od njih sutra doseliti u stan do vas, us- 
postaviti dobrosusjedske odnose pa konačno zamahnuti tim moćnim političkim 
štapićem i odmah riješiti nedostatak rasvjete, narkomanske igle i blatne prilaze 
u naselju. Zamislite tek koliko je teško shvatiti te probleme nekome tko sjedi u 
Ministarstvu i raspodjeljuje sredstva. 

Ne, to se neće dogoditi. Politika probleme rješava dugo. To smo valjda do sada 
shvatili. Što nam onda preostaje, da kukamo i čekamo na rezanje vrpce i ot- 
varanje šampanjca? 

Ili, možda možemo nešto učiniti i sami pa pokazati onim plaćenicima da poli- 
tika može imati i drugo značenje. 

Evo prve rečenice o politici iz definicije koju možete pronaći na Wikipediji:„Poli- 
tika su procesi i način na koji se donose odluke unutar jedne grupe ljudi, lako se 
obično politika odnosi na vlade, političko ponašanje se opaža u bilo kojoj grupi 
ili instituciji koju sačinjavaju ljudska bića." 

Dakle, politike može biti u svakoj zajednici. Pa zašto ne bi i u vašoj? Pa i u našoj? 
Jednostavno, politika ne treba značiti baš ništa negativno. Trebamo je proma- 
trati kao način organiziranja u kojem jedna skupina donosi odluke za sebe i 
druge. 

I sada, zaboravite, ili barem pokušajte zaboraviti na sve svoje doživljaje politike 
i političara. Zamisliti nešto poput pozitivne politike, dobre politike prisutne u 
vašoj zajednici gdje zajedno s ostalim članovima nalazite rješenja za probleme 
koji vas okružuju. Pokrećete akcije. 

A onda zadovoljno pogledate oko sebe i sviđa vam se ono što vidite: skupili ste 
siću i posipali prilaze pa sad više nema blata i leda; svi su potpisali peticiju u ko- 
joj se traži poboljšanje asvjete pa ste s tom listom nekoliko dana uporno kucali 
na vrata plaćenika - kad ste tako uporni netko vas mora i primjetiti. I gle, zbilja, 
rasvjeta stigla, a s obzirom da više niste u kmici, ni narkići vam se ne skupljaju 
oko zgrade. 

Eto vidite, nije tako teško baviti se politikom. Samo treba malo dobre volje, 
malo zajedništva i podosta upornosti. Sve je to ono što nažalost često nedostaje 
našim poznatim plaćenicima. 

To ne znači da će nedostajati i vama. Nemojte da vam motivacija bude novac. 
Naknadu za svoj trud potražite u onome što ćete vidjeti oko sebe nakon što 
uspijete s nekom akcijom. 

Građanska inicijativa je najpozitivnija politika koja postoji. Takvu politku treba 
birati uvijek, jer takva politika ste vi. Bolji ste promatrač problema oko vas od 
bilo koga tko sjedi u nekakvoj dalekoj kožnoj fotelji. Pa se zapitajte zašto biste 
bili tek svjedok, kad heroj možete biti već sutra? 

Mentalno zagađenje 

Ljeto Gospodnje 2009 n.e. Velika svjetska kriza. Ekonomska kriza. Kriza koja je 

bacila u sjenu onu još veću, krizu čitavog našeg planeta. 

Ekonomska oskudica ispraznila nam je džepove, ali zato nam je glave dodatno 

napunila. 

Evo, u mojoj glavi kuha. Jasno, ne od vrućine. Nego od podataka. Primam sva- 
kojake: o smaku svijeta, zlokobnom majanskom kalendaru, velikim zavjerama i 
još većim prijevarama. 

S gospodarskom krizom glasnoća svih tih podataka samo se dodatno pojačala. 




Pridružili se ovi podaci onim standardnim - o zdravoj i nezdravoj prehrani, 
zdravoj i nezdravoj tjelovježbi, zdravom i nezdravom sunčanju, zdravom i ne- 
zdravom življenju; zatim vijestima iz života političara, vijestima iz crne kronike, 
vijestima iz života slavnih, vijestima iz života životinja, obavijestima o vremenu, 
prometu, tv-rasporedu, koncertima, filmovima, bendovima, brendovima, 
sniženjima, poskupljenjima, itd, itd, itd. I tako dalje. 
Znanje možda glavu čuva, ali suvišne informacije je definitivno kvare. 
Ovo je svakako godina u kojoj su se šizofrene informacije razmnožile po svim 
medijima. Prema nekima od njih nad svima nama vladaju izvanzemaljci gm- 
azovi, dobro zakamuflirani u ljude iz susjedstva, prema nekima će slijedećeg 
ljeta početi treći svjetski rat, k tome i nuklearni. 

A prema još nekim informacijama koje se mogu čuti, mi ljudi nismo nimalo 
krivi za opću propast okoliša nego je to samo posljedica prirodnih procesa na 
Suncu. 

Dovoljno da pametan čovjek vikne: tko bi zdravog razuma u sve to povje- 
rovao!? 

A onaj još pametniji čovjek će reći: pa ovaj svijet je toliko šašav da više ništa ne 
bi bilo čudno. 

Pa čak i da su sve zlokobne glasine istinite, znate što? Baš me briga. 

Jer, ako me bude briga, mislim da ću se ozbiljno razboljeti, a u sporedbi s time, 

izgledna svinjska gripa činiti će se kao mačji kašalj. 

Tko god bio taj koji zapravo upravlja Zemljom, taj sigurno želi da se razbolim i 
koristim memorijski kapacitet za smeće kojim me se svakodnevno nastoji na- 
puniti. 

Kada je nekakva kriza, ljudi se uznemire, počinju se pitati. Zašto je baš tako i 
zašto je to baš sada. Pa kada već pitaju, dobiju i odgovore. Najčešće ne dolaze 
lijepo upakirani. Ktome su i bljutavog okusa. 

Lako im je vjerovati, jer je situacija taman dovoljno loša da bi mogla postati još 
gora. A kad u nešto povjeruješ, povećaš si šanse da će ti se to i desiti. Stvarnost 
je najčešće onakva kakvom je sami oblikujemo. 

Ekonomska kriza možda jest činjenica, ali u našim će životima biti trajna i snažna 
onoliko koliko mi sami to dopustimo. 

Nažalost, u našoj zemlji nezaposlenosti je bilo i prije krize. To je nešto s čime 
ćemo se još dugo morati boriti. Sa svime ostalime, baš i ne bismo trebali imati 
previše posla. Prepustimo to onim gmazovima, vanzemaljcima i urotnicima iz 
ovalnih i sličnih ureda. 

Jer, život je zapravo jako lijep. To možemo primjetiti čim stišamo radio, ili ton 
na televizoru. 

Čim preklopimo novine i jednostavno kliknemo shut down na većinu smeća 
kojim nas se uporno bombardira. Da, sve se čini vedrijim kada počistimo svoj 
mentalni okoliš. 

Tada ovaj svijet postaje puno ugodnije mjesto za življenje. Postaje mjesto za 
igranje. Za našu igru. U kojoj se nitko ne poigrava s nama. 

Kao i protekle godine institucionalnom potporom smo osigurali neometano 
svakodnevno djelovanje udruge osiguravši sredstva za "hladni pogon udruge" 
i voditeljicu ureda. Kako je tijekom prošle godine dio sredstava bio utrošen na 
plaću voditeljice ureda i to se pokazalo korisnim za veći udio volonterskog rada 
voditeljice ureda u radu s djecom predškolske i školske dobi, s takvom praksom 
planiramo je nastavljeno i u 2009. godini. Osim rada s djecom, voditeljica ureda 
je bila angažirana i u planiranju i provedbi akcija čišćenja divljih odlagališta na 
području Karlovca. 

Osim navedenih aktivnosti članovi Pana su na volonterskoj osnovi sakupili i obje- 
dinili podatke za Zeleni adresar za Karlovačku županiju koji u 2010. izlazi u slobod- 
nu prodaju. Na taj način Eko Pan razvija model samofinanciranja udruge. Sredstva 
pristigla prodajom adresara utrošila bi se za razvoj djelovanja Udruge. 

PROVEDENE AKTIVNOSTI: 

♦ Izobrazba članova Eko Pana na području pisanja projektnih prijedloga za 
fondove EU 

♦ Izobrazba članova Eko Pana na području provedbe sustava SOKNO 

♦ Nastavak razvijanja partnerstva s Pokretom Gorana Novi Sad i Pančevo 

♦ Promicanje načela zaštite prirode, okoliša i održivog razvoja te izgradnja i 
unapređivanje slike u javnosti organizacije kroz uređivanje web stranice 

♦ Održane dvije akcije čišćenja 



♦ Obilježen Dan planeta Zemlje kroz niz aktivnosti 

Srijeda, 22.4.2009., 10:00-12:00, ugao Radićeve ulice i Šetališta dr. F.Tuđmana 

Info štand - kao i proteklih godina postavili smo štand informativnog sadržaja. Na 




25.4.2009. - akcija čišćenja šume Kozjače 



16.5.2009. - akcija čišćenja korita rijeke 
Korane 

štandu smo izlagali promotivne i obavijesne letke o aktivnostima koje provodimo 
te provodili skupljanje potpisa za zabranu plastičnih vrećica u suradnji s Prijatelji- 
ma životinja. Na štandu smo promovirali i uporabu platnenih vrećica. 



Srijeda, 22.4.2009., 12:00-14:00, Centar za mlade na Gazi 

Proveli smo Radionice recikliranja papira za predškolski i osnovnoškolski uzrast u 
suradnji s Centrom za odgoj i obrazovanje, te radionicu izrade kolaža od otpada. 
Radionice se sastoje od teorijskog i praktičnog dijela. U teorijskom smo dijelu 
djecu upoznali s prednostima recikliranja i negativnim posljedicama nebrige o 
okolišu, a u praktičnom se dijelu reciklirao papir i izrađivali ukrasni predmeti od 
otpada. Radionici je prisustvovalo desetero djece miješanog uzrasta. 



Srijeda, 22.4.2009., 10:00-23:00, Caffe bar Cohiba 




Izložba o Zemlji i ugroženosti Zem- 
lje te mogućnostima zaštite i parti- 
cipiranja u zaštiti bila je postavljena 
ispred kafića tijekom čitavog dana, 
a kasnije je preseljena u prostore 
Centra za mlade na Gazi. 



Četvrtak, 22.4.2009., 10:00-12:00, Obala Kupe na Baniji 




UCIONALNA POTPORA 




U suradnji s Centrom za odgoj i obrazovanje na obali rijeke Kupe edukatori su 
uz nadzor odgajatelja vodili djecu na obalu rijeke sa sigurnim prilazom i plićom 
vodom. Na obali smo određivali lijevu i desnu stranu obale, u kojem smjeru je 
izvor itd. Zatim su djeca uz pomoć edukatora mjerila parametre vode: brzinu (uz 
pomoć loptice za stolni tenis), čistoću/bistrinu i temperaturu. Edukatori su spo- 
minjali razne izvore onečišćenja vode i kako se te posljedice odražavaju na život 
rijeke i život samog ćovjeka. 

Edukatori su zatim ulovili životinje iz rijeke uz pomoć kećera i stavili u kadice. 
Djeca su proučavala životinje uz pomoć lupe i bojanke. 

♦ Održane radionice za učenike Prirodoslovne srednje škole 

Učenici Prirodoslovne škole smjera ekološki tehničar, 28.9.2009. gostovali su u 
prostorijama Eko Pana i sudjelovali u radionici naslova "Zakonodavstvo i nadležne 
službe u zaštiti okoliša i prirode". 23.11.2009. su sudjelovali u radionici naslova 
"Zaštićene prirodne vrijednosti Karlovačke županije". Radionici je prisustvovalo 
dvadeset učenika 4.b razreda. 




Radionice za učenike Prirodoslovne srednje škole 

Sudionici su aktivno sudjelovali u radionici, kategorizirali tip zaštite i djelatnosti 
koju pojedina kategorija omogućava, a nakon toga predstavljena su im zaštićena 
područja Županije. 

♦ Koordinacija aktivnosti Mreže Zelenih telefona 

♦ Sastavljen projektni prijedlog za IPA natječaj u suradnji s Gradom Karlovcem 
na temu izrade Strategije održivog upravljanja karlovačkim rijekama 

♦ Objavljen Zeleni adresar za Karlovačku županiju 

DONATORI 



c " 

Tijekom 2009. godine projekti i programi Ekološkog društva Pan 
cijski su podržani od: 



NAZIV PROJEKTA 


TRAJANJE 
PROJEKTA 


DONATOR 


OSTVARENA 


BIBLIOPAN 


1.6.2007.- 
31.12.2009. 


GRAD KARLOVAC 


4000 KUNA 


STRUČNA PRAKSA NA ZELENOM 
TELEFONU 


1.1.-31.12.2009. 


NACIONALNA ZAKLADA 


80700 KUNA 


STRUČNA PRAKSA NA ZELENOM 
TELEFONU 


1.9.2009.-31.8.2010. 


MZ0Š 


20000 KUNA 


INSTITUCIONALNA POTPORA 


1.1.-31.12.2009. 


NACIONALNA ZAKLADA 


50000 KUNA 

